เอกชนหวั่นชุมนุมรุนแรงกระทบเชื่อมั่นต่างชาติ
รองประธานหอการค้าไทย  เผยไม่อยากเห็นการชุมนุมรุนแรง หวั่นกระทบเศรษฐกิจ ความเชื่อมั่นต่างชาติ
17 พ.ย. 2555

รองประธานหอการค้าไทย  เผยไม่อยากเห็นการชุมนุมรุนแรง หวั่นกระทบเศรษฐกิจ ความเชื่อมั่นต่างชาติ
นายพรศิลป์ พัชรินทร์ตนะกุล รองประธานหอการค้าไทย กล่าวว่า แม้ขณะนี้ความมั่นใจของประเทศไทยในหลายด้านจะกลับคืนมา แต่ภาคเอกชน ยังคงวิตกกังวล และไม่อยากเห็นการชุมนุมต่อต้านทางการเมือง ซึ่งมีความรุนแรง ซึ่งการชุมนุมโดยสันติ ภายใต้พื้นฐานกฎหมาย ก็สามารถดำเนินการได้ แต่หากเกิดความรุนแรงขึ้น ยืดเยื้อ อาจทำให้ความเชื่อมั่นของนักลงทุนชาวต่างชาติลดลง ซึ่งเห็นได้ว่า ขณะนี้หากมองในเรื่องของการท่องเที่ยว ซึ่งประมาณการว่า ในอีก 2 ปีข้างหน้า ประเทศไทยจะมีรายได้จากการท่องเที่ยวที่ 2.2 ล้านล้านบาท ซึ่งถือเป็นรายได้เกือบเท่ากับงบประมาณของประเทศไทยในแต่ละปี 
ดังนั้น จึงไม่อยากเห็นความวุ่นวายทางการเมือง ที่จะนำไปสู่ความรุนแรงเหมือนในอดีตที่ผ่านมา ซึ่งจะทำให้นักท่องเที่ยวลดลง รวมไปถึงการลงทุนชะลอตัว และภาพลักษณ์ของประเทศเสียหาย